CELEX: 32011D0733
Language: lt
Date: 1320710400000
Title: 2011/733/: 2011 m. lapkričio 8 d. Tarybos sprendimas dėl Susitarimo dėl Bulgarijos Respublikos ir Rumunijos dalyvavimo Europos ekonominėje erdvėje bei keturių susijusių susitarimų sudarymo

12.11.2011   
            
            
               LT
            
            
               Europos Sąjungos oficialusis leidinys
            
            
               L 294/4
            
         TARYBOS SPRENDIMAS
   2011 m. lapkričio 8 d.
   dėl Susitarimo dėl Bulgarijos Respublikos ir Rumunijos dalyvavimo Europos ekonominėje erdvėje bei keturių susijusių susitarimų sudarymo
   (2011/733/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 217 straipsnį kartu su 218 straipsnio 6 dalies a punkto i papunkčiu ir 218 straipsnio 8 dalies antra pastraipa,
   atsižvelgdama į Europos Komisijos pasiūlymą,
   atsižvelgdama į Europos Parlamento sutikimą (1),
   kadangi:
   
               (1)
            
            
               pagal Tarybos sprendimą 2007/566/EB (2) Susitarimas dėl Bulgarijos Respublikos ir Rumunijos dalyvavimo Europos ekonominėje erdvėje bei keturi susiję susitarimai buvo pasirašyti Europos bendrijos vardu 2007 m. liepos 25 d., su sąlyga, kad jie bus sudaryti;
            
         
               (2)
            
            
               2009 m. gruodžio 1 d. įsigaliojus Lisabonos sutarčiai, Europos Sąjunga pakeitė Europos bendriją ir perėmė Europos bendrijos teises bei pareigas;
            
         
               (3)
            
            
               tie susitarimai turėtų būti patvirtinti,
            
         PRIĖMĖ ŠĮ SPRENDIMĄ:
   1 straipsnis
   Šiuo sprendimu Europos Sąjungos vardu patvirtinami šie susitarimai (3):
   
               —
            
            
               Susitarimas dėl Bulgarijos Respublikos ir Rumunijos dalyvavimo Europos ekonominėje erdvėje,
            
         
               —
            
            
               Europos bendrijos ir Norvegijos Karalystės susitarimas pasikeičiant laiškais dėl Bendradarbiavimo programos ekonomikos augimui ir tvariai plėtrai Bulgarijoje skatinti,
            
         
               —
            
            
               Europos bendrijos ir Norvegijos Karalystės susitarimas pasikeičiant laiškais dėl Bendradarbiavimo programos ekonomikos augimui ir tvariai plėtrai Rumunijoje skatinti,
            
         
               —
            
            
               Papildomas Europos ekonominės bendrijos ir Islandijos susitarimo protokolas, sudaromas dėl Bulgarijos Respublikos ir Rumunijos stojimo į Europos Sąjungą, ir
            
         
               —
            
            
               Papildomas Europos ekonominės bendrijos ir Norvegijos Karalystės susitarimo protokolas, sudaromas dėl Bulgarijos Respublikos ir Rumunijos stojimo į Europos Sąjungą.
            
         2 straipsnis
   Tarybos pirmininkas įgaliojamas paskirti asmenį (-is), įgaliotą (-us) Sąjungos vardu deponuoti visuose susitarimuose numatytą patvirtinimo aktą, kuriuo siekiama išreikšti Sąjungos sutikimą įsipareigoti (4).
   3 straipsnis
   Tarybos pirmininkas Sąjungos vardu pateikia šį pranešimą:
   
      „2009 m. gruodžio 1 d. įsigaliojus Lisabonos sutarčiai, Europos Sąjunga pakeitė Europos bendriją ir perėmė jos teises bei pareigas, ir nuo tos datos naudojasi visomis Europos bendrijos teisėmis ir prisiima visas jos pareigas. Todėl nuorodos į Europos bendriją susitarimų tekstuose atitinkamais atvejais laikomos nuorodomis į Europos Sąjungą.“
   
   4 straipsnis
   Šis sprendimas įsigalioja kitą dieną po jo priėmimo.
   
      Priimta Briuselyje 2011 m. lapkričio 8 d.
      
         
            Tarybos vardu
         
         
            Pirmininkas
         
         J. VINCENT-ROSTOWSKI
      
   
   
      (1)  2007 m. lapkričio 13 d. Europos Parlamentas pritarė Susitarimo sudarymui (OL C 282 E, 2008 11 6, p. 92) ir patvirtino savo poziciją 2010 m. gegužės 5 d. Rezoliucijoje dėl Lisabonos sutarties įsigaliojimo poveikio šiuo metu vykdomoms tarpinstitucinėms sprendimų priėmimo procedūroms (OL C 81 E, 2011 3 15, p. 1).
   
      (2)  OL L 221, 2007 8 25, p. 1.
   
      (3)  Susitarimai buvo paskelbti OL L 221, 2007 8 25 kartu su sprendimu dėl pasirašymo.
   
      (4)  Susitarimų įsigaliojimo datą Europos Sąjungos oficialiajame leidinyje paskelbs Tarybos Generalinis sekretoriatas.